Tom Araya

Tomás Enrique Araya Díaz (født 6. juni 1961 i Viña del Mar, Chile) er vokalist og bassist i thrash metal bandet Slayer.

 Bakgrunn 
Etter å ha flyttet med familien til USA i 1966 begynte han å spille bassgitar som 8-åring. Tom Araya er ett av ni barn i familien, og sammen med en av storebrødrene sine som spilte gitar, spilte de klassiske rockesanger av band som The Beatles og The Rolling Stones.

 Slayer 
I 1981 ble Araya invitert av Kerry King til å bli med i thrash metal-bandet Slayer, som han planla å starte. Araya takket ja, og har siden spilt bassgitar og sunget for bandet. Debutalbumet Show No Mercy ble finansiert av penger Araya hadde tjent som åndedrettsterapeut. Araya jobbet på sykehuset fram til 1984, men da han ble nektet fri for å dra på Slayers første Europa-turné, valgte han å la være å møte opp på jobb. Etter en måned valgte sykehuset å sparke ham, noe Araya brydde seg fint lite om.KNAC.com: «Exclusive! Interview With Slayer Vocalist/ Bassist Tom Araya», 4. januar 2005, hentet 19. juli 2007

 Annet 
På grunn av Slayers image og tekster blir bandet ofte sett på som satanisk. Tom Araya ser på seg selv som en kristen, men klarer å skille mellom religion og underholdning, og sammenligner sangtekstene og -titler, image, albumcover og lignende med en bok, et eventyr eller en film.JAM! Showbiz: «Slayer likes bad-boy image» , hentet 19. juli 2007

I 2006 fikk Araya utført en galleblære-operasjon, som førte til at turneen til Slayer ble utsatt to uker.

Tom Araya er bosatt på en gård i Buffalo i Texas med sin kone og to barn.

I 2011 fikk han overlevert nøkkelen til fødebyen sin Viña del Mar. På en pressekonferanse sa han: 

 Referanser 



 Eksterne lenker 




Kategori:Fødsler i 1961
Kategori:Personer fra Viña del Mar
Kategori:Chilenske musikere
Kategori:Slayer-musikere
Kategori:Thrash metal-musikere